\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

E:

Številka: 090-105/2024-2

Datum: 11. 9. 2024

**Zadeva: Izvajanje Zakona o dostopu do informacij javnega značaja – mnenje ministrstva**

Zveza: vaš dopis z dne 13. 8. 2024

Spoštovani,

Informacijski pooblaščenec nam je z dopisom številka 092-199/2024/2 z dne 14. 8. 2024 odstopil v pristojno reševanje vaš dopis z zvezi z izpolnjevanjem "Letnega poročila o izvajanju Zakona o dostopu do informacij javnega[[1]](#footnote-1) značaja v letu 2023".

V dopisu navajate, da je v obrazcu "Letno poročilo o izvajanju Zakona o dostopu do informacij javnega značaja v letu 2023" je v I. delu v rubriki 1. Število vseh rešenih zahtev na prvi stopnji v preteklem koledarskem letu v sprotni opombi št. 1 navedeno:

»V primeru pritožbe na Informacijskega pooblaščenca se upošteva **zadnja** odločitev organa.«

Prosite nas za pojasnilo, kako je treba razumeti navedeno navodilo. Pomenilo bi lahko (vsaj) dvoje:

a) četudi je bila v poročevalskem obdobju zahteva za dostop do IJZ na prvi stopnji rešena, in je bil zoper odločitev vložena pritožba, ki v poročevalskem letu še ni rešena, se to zadevo poroča kot rešeno - ker je odločitev, zoper katero je bil vložena pritožba, po vrstnem redu **zadnja** od odločitev v tej zadevi;

b) čeprav je bila v poročevalskem obdobju zahteva za dostop do IJZ na prvi stopnji rešena, se je ne poroča kot rešeno, če pritožba zoper njo v poročevalskem letu še ni bila rešena; o njej se poroča šele, ko je odločitev dokončna (ali pravnomočna) (bodisi v primeru zavrnitve pritožbe bodisi v primeru izvedbe ponovnega postopka in nadomestne odločitve) - ker se je zadeva s to odločitvijo končala in je v tej zadevi zadnja (ne bo nobene druge).

Ministrstvo za javno upravo kot resorno pristojno ministrstvo za sistemsko urejanje področja informacij javnega značaja vam v nadaljevanju, skladno z 32. členom ZDIJZ posreduje pravno mnenje.

V obrazcu Letnega poročilo o izvajanju Zakona o dostopu do informacij javnega značaja je pod točko 1 navedeno:

»1. ŠTEVILO VSEH REŠENIH ZAHTEV NA PRVI STOPNJI V PRETEKLEM KOLEDARSKEM LETU1 (SEŠTEVEK TOČK: 2., 3., 4. IN 5.)«, kamor torej sodi seštevek: 2. število vseh v celoti ugodenih zahtev, 3. število vseh v celoti zavrnjenih zahtev, 4. število vseh delno zavrnjenih zahtev in 5. ostale končne odločitve (zavržene zahteve, odstopljene zahteve, izdan sklep o ustavitvi postopka;..).

Nadalje je v obrazcu v komentarju k točki 1. navedeno:

*Sem sodijo zahteve za dostop in ponovno uporabo, ki so bile vložene v preteklem letu glede na poročevalsko leto* ***in rešene v poročevalskem letu*** *(prenesene zadeve) in zahteve za dostop in ponovno uporabo, ki so bile vložene* ***in rešene v poročevalskem letu*** *(tekoče zadeve).* ***V primeru pritožbe na Informacijskega pooblaščenca se upošteva zadnja odločitev organa.*** *Pri postopkih po prvem odst. 21. člena ZDIJZ, ki se začnejo na zahtevo za prevladujoči javni interes ali na zahtevo za umik stopnje tajnosti, kjer odloča vlada, vrhovno sodišče ali svet samouprave lokalne skupnosti, podatke o končni odločitvi v letno poročilo navedejo slednje navedeni organi, ki so odločitev sprejeli.*

Torej je iz komentarja razvidno, da se v obrazec kot rešene vpišejo tudi zadeve, ki so bile »rešene« (odločitev organa v obliki akta, ki je bila stranki vročena), v poročevalskem obdobju pa je bila zoper njih podana pritožba na Informacijskega pooblaščenca. Zadnjo odločitev organa pomeni v tem primeru odločitev organa, zoper katero je bila vložena pritožba. To je izjema od pravno formalnega statusa »rešeno« na podlagi Uredbe o upravnem poslovanju[[2]](#footnote-2) in Zakona o splošnem upravnem postopku [[3]](#footnote-3).[[4]](#footnote-4)

Več o pogojih in načinih za izvajane ZDIJZ si lahko preberete na spletni strani Sektorja za transparentnost, integriteto in politični sistem, kjer so objavljena mnenja, pojasnila in odgovori na vprašanja posameznih zavezancev.[[5]](#footnote-5)

Lep pozdrav,

Pripravil: mag. Mateja Prešern

Ciril Repnik v. d. generalne direktorice

sekretar

Poslati po E-pošti:

- naslovnik

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086), [7/18](http://www.uradni-list.si/1/objava.jsp?sop=2018-01-0275)

 in [141/22](http://www.uradni-list.si/1/objava.jsp?sop=2022-01-3466). [↑](#footnote-ref-1)
2. Uradni list RS, št. [9/18](https://www.uradni-list.si/glasilo-uradni-list-rs/vsebina/2018-01-0353), [14/20](https://www.uradni-list.si/glasilo-uradni-list-rs/vsebina/2020-01-0461), [167/20](https://www.uradni-list.si/glasilo-uradni-list-rs/vsebina/2020-01-2919), [172/21](https://www.uradni-list.si/glasilo-uradni-list-rs/vsebina/2021-01-3363), [68/22](https://www.uradni-list.si/glasilo-uradni-list-rs/vsebina/2022-01-1605), [89/22](https://www.uradni-list.si/glasilo-uradni-list-rs/vsebina/2022-01-2236), [135/22](https://www.uradni-list.si/glasilo-uradni-list-rs/vsebina/2022-01-3243), [77/23](https://www.uradni-list.si/glasilo-uradni-list-rs/vsebina/2023-01-2419) in [24/24](https://www.uradni-list.si/glasilo-uradni-list-rs/vsebina/2024-01-0705). [↑](#footnote-ref-2)
3. Uradni list RS, št. [24/06](https://www.uradni-list.si/glasilo-uradni-list-rs/vsebina/2006-01-0970) – uradno prečiščeno besedilo, [105/06](https://www.uradni-list.si/glasilo-uradni-list-rs/vsebina/2006-01-4487) – ZUS-1, [126/07](https://www.uradni-list.si/glasilo-uradni-list-rs/vsebina/2007-01-6415), [65/08](https://www.uradni-list.si/glasilo-uradni-list-rs/vsebina/2008-01-2816), [8/10](https://www.uradni-list.si/glasilo-uradni-list-rs/vsebina/2010-01-0251), [82/13](https://www.uradni-list.si/glasilo-uradni-list-rs/vsebina/2013-01-3034), [175/20](https://www.uradni-list.si/glasilo-uradni-list-rs/vsebina/2020-01-3096) –

 ZIUOPDVE in [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb. [↑](#footnote-ref-3)
4. [Datum reševanja zadev glede na določila Uredbe o upravnem poslovanju – Upravna Svetovalnica (uni-lj.si)](https://upravna-svetovalnica.fu.uni-lj.si/index.php/Datum_re%C5%A1evanja_zadev_glede_na_dolo%C4%8Dila_Uredbe_o_upravnem_poslovanju) [↑](#footnote-ref-4)
5. <https://www.gov.si/teme/informacije-javnega-znacaja/> [↑](#footnote-ref-5)